Nv hat rife vn̄ ǒch der ſne geſwendet
Nv hat rife vn̄ ǒch der ſne geſwendet·
al des lieben meien bluͤte·
walt vn̄ heide man nv bloſſe ſihet·
den wirt alle ir not gewendet·
ſwenne in kvmt des ſvmers guͤte·
der froͤwet ſi ſo han ich troſteſ niht·
an das eine ob mich dú gv̊te
troͤſtet nach der mir iſt we·
ſo lebe ich in hohem mv̊te·
mich gefroͤite nie blv̊mē noch der kle·

Si hat manig̾ tvgende gewalt·
dú vil ſvͤſſe ſelic reine·
dú mich hat ī ſenēden kvmber bꝛaht·
ſo iſt ir twingē manic avlt·
der die ich in trúwē meine·
ſi lat mih v̾ſchinē in ir aht·
wolte ſi mir zeiner ſtūde·
noch ein lieblich kv́ſſen geben·
vō ir roͤſelehtem mvnde·
des gedingē wolte ich aber leben·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse